b'\n_START_ARTICLE_\nPierre Le Gentil\n_START_SECTION_\nVida i obra\n_START_PARAGRAPH_\nVa estudiar a Par\xc3\xads, primer al Lyc\xc3\xa9e Henri IV i a partir de 1926 a l\'\xc3\x89cole normale sup\xc3\xa9rieure on fou alumne d\'Alfred Jeanroy i de Mario Roques. El 1930 va obtenir l\'agregaci\xc3\xb3 (professor de secund\xc3\xa0ria) de "gram\xc3\xa0tica". De 1932 a 1936 va ser professor a l\'institut d\'Orl\xc3\xa9ans i va iniciar els recerques en poesia l\xc3\xadrica espanyola i portuguesa medievals. Va ser professor a la Universitat de Coimbra el curs 1936-37. Va passar encara pel Lyc\xc3\xa9e Buffon de Par\xc3\xads abans de ser nomenat professor a la Universitat de Rennes. _NEWLINE_Va ser mobilitzat en la guerra i fet presoner el 1940; no seria alliberat fins a 1945 i va recuperar el seu lloc de treball a Rennes. El 1947 es va doctorar amb les tesis La po\xc3\xa9sie lyrique espagnole et portugaise \xc3\xa0 la fin du Moyen \xc3\x82ge (2 vol, Rennes 1949-1953, Ginebra, 1981) i Le virelai et le villancico. Le probl\xc3\xa8me des origines arabes (Par\xc3\xads 1954). El 1948 va esdevenir catedr\xc3\xa0tic a la Sorbona, en la c\xc3\xa0tedra de literatura medieval que havia quedat sense titular per la mort d\'Albert Pauphilet. Hi va restar fins a la jubilaci\xc3\xb3 el 1972._NEWLINE_Deix\xc3\xa0 nombroses publicacions en forma d\'articles i de llibres, bastants destinats als estudiants. El 1955, fou un dels membres fundadors de la Soci\xc3\xa9t\xc3\xa9 Rencesvals. Tamb\xc3\xa9 ho fou el 1969 Soci\xc3\xa9t\xc3\xa9 de langue et de litt\xc3\xa9rature d\'oc et d\'o\xc3\xafl._NEWLINE_Fou fill del romanista lusista Georges Le Gentil.'